’n Bejaarde egpaar van Westdene, Johannesburg, wat sedert die 1960’s hier woon, is byna ’n uur lank deur twee gewapende mans aangehou, aangerand en beroof.
Mnr. Gerrie Gerber (82) is Maandagaand met ’n skêr in die been gesteek. Hy én sy vrou, Rose (76), is ook herhaaldelik deur die gesig geslaan en teen die meubels gegooi.
“Kan ek iets moois van hulle sê? Hulle het nou wel my handsak omgekeer en die geld daarin gevat, maar my kaarte vir die bank, siekefonds, rybewys en identiteitsdokument gelos,” het sy gesê.
Die boewe het ’n klein venstertjie in ’n ander slaapkamer stukkend geslaan en só die huis betree. Mev. Gerber moes eers ’n deur vir die skelms oopsluit voordat hulle die egpaar vasgebind het.
Toe die rowers eers die pad gevat het, kon hulle hulself loswikkel. In die bedkassie se laai het mev. Gerber haar ma se ou netbalfluitjie gekry. Hulle het by die kamervenster gaan staan en “lawaai gemaak”.
Me. Tahnia Hook, ’n buurvrou, het die blasery gehoor en hul vriend, mnr. Pieter Cilliers, vervaardiger van Kwêla op kykNet, gebel. Hy woon net ’n huis weg van die Gerbers en het Meldene se gewapende-reaksie-eenheid gebel.
Dié aanval was ’n dag nadat mnr. Barend Jonker (85) Vrydag op sy plaas in die omgewing van Mokopane (Potgietersrus) met ’n byl aangeval is. Hy het ernstige beserings aan sy gesig en kop opgedoen en sterk steeds in die Polokwane- provinsiale hospitaal aan.
Ramatseba het gesê die man is kort ná die aanval op ’n nabygeleë plaas in hegtenis geneem. Hy het glo ’n klein bedrag geld en klere by Jonker gesteel.
Erasmus is gewond tydens ’n woeste struweling, maar het daarin geslaag om die aanvaller aan te keer en sy hande met kabelhegters vas te bind.
Dr. Donald Allan (55) is vermoedelik verlede Sondag in sy huis aangeval. Hy is eers twee dae later van ’n moontlike dood gered toe iemand ondersoek by sy huis gaan instel het en op die erg beseerde Allan afgekom het.